APROBACIÓN DEFINITIVA MODIFICACIÓN DE ORDENANZA FISCAL REGULADORA DO IBI (ARTIGO 9 TER: FOMENTO DO EMPREGO)
ADMINISTRACIÓN LOCAL — Municipal — Agolada (Ordenanzas e Regulamentos, 21/12/2018)

Por Decreto 2018-0143 do 20/09/2018 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 25/06/2018 (artigo 70.2 da Lei 7/1985, do 4 de abril, Reguladora das bases de réxime local). O seu texto definitivo é o que se publica neste anuncio. Engádese o artigo: 1.—Establécese unha bonificación de ata un 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego e as actividades económicas estén implantadas nos polígonos Industriais ou parques empresariais do Concello de Agolada, delimitados como aquelas parcelas calificadas coma de solo de uso industrial segundo o planeamento vixente no Concello de Agolada. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros.2.—Requisitos que deben concorrer para a concesión da bonificación por creación de emprego: a) A titularidade do dereito que, en cada caso, sexa constitutivo do feito impoñible do imposto sobre o inmoble polo que se solicita a bonificación, debe corresponder a persoas físicas ou xurídicas ou ás entidades a que se refire o artigo 35.4 da Lei Xeral Tributaria que desenvolvan en devandito inmoble a actividade económica declarada de especial interese municipal por creación de emprego. Por tanto, deberá coincidir o suxeito pasivo do Imposto co empregador dos correspondentes traballadores. b) Non terán dereito a bonificación as novas contratacións de traballadores que xa dispoñían de contrato laboral cunha empresa que se atopa afectada por proceso de fusión, absorción, cambio de denominación ou similares, cando a empresa que asina o novo contrato laboral atópese, tamén, afectada polo mesmo proceso de fusión, absorción, cambio de denominación ou similar. c) Non terán dereito a bonificación as novas contratacións de traballadores que xa dispoñían de contrato laboral na mesma actividade económica nos casos de sucesión de empresas. d) Os empregadores beneficiarios da presente bonificación deberán ter incrementado o persoal de traballadores con contrato indefinido a xornada completa, como consecuencia da implantación no inmoble dunha nova actividade ou da ampliación das instalacións existentes. e) Non se computarán como incremento de postos de traballo nin como novos contratos os traslados de persoal ao inmoble polo que se solicita a bonificación. f) Os novos postos de traballo e as condicións establecidas nos correspondentes contratos laborais, polos que se aplique esta bonificación deberán manterse ou mellorarse polo menos durante os 3 períodos impositivos seguintes ao da presentación da solicitude incluído o centro de traballo de destino. O incumprimento deste requisito supoñerá a revogación da concesión do beneficio fiscal, con liquidación ao suxeito pasivo do beneficio fiscal aplicado. g) Creación de emprego: Gozarán dunha bonificación os suxeitos pasivos que incrementen a media do seu persoal de traballadores con contrato indefinido a xornada completa durante o período impositivo inmediato anterior a aquel no que se solicita a bonificación, en relación co período anterior a aquel. A bonificación da cota dependerá do incremento da media do persoal con contrato indefinido e xornada completa e aplicarase sempre e cando ese incremento do cadro de persoal (os novos contratos) corresponda a traballadores con destino no centro de traballo de Agolada segundo a seguinte táboa: Na aplicación da bonificación observaranse as regras seguintes: 1.—Para o cálculo da media de incremento de persoal referido teranse en conta ás persoas contratadas nos termos que dispoña a lexislación laboral.2.—O incremento de persoal con contrato indefinido tense que producir en relación coa totalidade do persoal da empresa se ben os novos contratos ata alcanzar a lo menos a porcentaxe mínima de bonificación deberán estar destinados ao centro de traballo sito no termo municipal de Agolada.3.—O número de contratos que hai que considerar para determinar o incremento será o número total de contratos indefinidos a xornada completa existentes na empresa.4.—O incremento da media calcularase da forma seguinte: T = (Tf -Ti)*100/Ti T= Taxa de incremento medio % Tf = Número de traballadores con contrato indefinido a xornada completa (segundo punto 2.º e 3.º) no período final comparado. Ti= Número de traballadores con contrato indefinido a xornada completa (segundo punto 2.º e 3.º) no período inicial comparado.3.—A bonificación regulada neste artigo ten carácter rogado, debendo os suxeitos pasivos con dereito á mesma solicitar o seu recoñecemento por concorrer circunstancias de interese social ou utilidade municipal. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. Obtida no seu caso, tal declaración, o goce deste beneficio fiscal queda condicionado ao mantemento dos requisitos previstos no apartado anterior.4.—Á solicitude, que deberá presentarse en todo caso antes do 31 de marzo do exercicio no que deba ter efectos a bonificación, o interesado deberá acompañar a seguinte documentación: A. Memoria xustificativa do interese social ou utilidade municipal, da actividade económica cuxa declaración se solicita ao Concello de Agolada. B. Documentación acreditativa do cumprimento dos requisitos de creación de emprego: O suxeito pasivo ou o seu representante presentará unha declaración baixo a súa responsabilidade que, ademais dos datos identificativos, incluirá as circunstancias seguintes: Xunto coa declaración responsable hai que aportar: Ademais en función de si se trata dunha actividade nova ou dunha ampliación deberá acompañarse: 5.—En calquera momento poderanse esixir outros documentos cos que acreditar o cumprimento dos requisitos establecidos para a concesión da bonificación.6.—Esta bonificación, unha vez recoñecida, será de aplicación durante 3 períodos impositivos, sempre que se manteñan as condicións e requisitos establecidos neste apartado.7.—O órgano competente comprobará, mediante o previo requirimento da oportuna documentación, que se mantiveron os requisitos esixidos para a bonificación prevista no presente apartado. En caso de non constatarse o cumprimento dos mesmos, supoñerá perda do dereito á bonificación, procedéndose a esixir o reintegro das cantidades deixadas de ingresar como consecuencia da aplicación do beneficio fiscal Esta bonificación será aplicable para as solicitudes presentadas a partir da data de entrada en vigor da modificación desta ordenanza na que se establece o beneficio fiscal.8.—Esta bonificación é compatible con outras bonificacións previstas na presente ordenanza. SEGUNDO. PUBLICAR no Boletín Oficial da Provincia de Pontevedra o texto definitivo da modificación da Ordenanza fiscal reguladora do imposto sobres bens inmobles (IBI) do Concello de Agolada. TERCEIRO. DARLLE CONTA desta resolución ao Pleno da Corporación na primeira sesión ordinaria que este órgano realice, de acordo co disposto no artigo 42 do Real Decreto 2568/86, de 28 de novembro, polo que se aproba o Regulamento de organización, funcionamento e réxime xurídico das entidades locais. Agolada, 20 de setembro de 2018. Don Ramiro Varela Peón, alcalde.